open-index/open-wikipedia-markdown huggingface dataset:
Mum (deodorantti)

**Mum** on Yhdysvalloista lähtöisin oleva deodoranttimerkki. Se oli maailman ensimmäisiä deodoranttimerkkejä. Tuotemerkki kehitettiin Philadelphiassa vuonna 1888.

Suomessa Mum-deodorantti oli Tamron menestystuotteita.

## Lähteet
Esakallio

**Esakallio** on tanssilava Somerolla Salontien varressa, lähellä Someron keskustaa. Tanssilattian pinta-ala on 600 m², ja lava on avoinna huhtikuun loppupuolelta lokakuun alkupuolelle. Tanssilavaa ylläpitää somerolainen urheiluseura Someron Esa, ja se avattiin yleisölle juhannuksena 1965.

Tomi Lindblomin kirjoittama Esakallion 50-vuotishistoriikki, Kymmenen legendan Esakallio, julkaistiin kesällä 2018.

## Katso myös

* Bussi Somerolle

## Lähteet

## Aiheesta muualla
*
Someron Esa

**Someron Esa** on vuonna 1917 perustettu somerolainen urheilun yleisseura.  Seuralla on toimintaa seuraavissa lajeissa: hiihto, suunnistus, uinti ja yleisurheilu.

Someron Esan menestynein urheilija on ME-mies ja Euroopan mestari seiväshyppääjä Pentti Nikula, ja tunnetuista suomalaisista seiväshyppääjistä Someron Esaa edustavat tai ovat edustaneet myös Nikulan kanssa samaan aikaan kilpaillut Kauko Nyström sekä nuoremman polven hyppääjistä muun muassa Kauko Nyström junior, Kimmo Kuusela, Juha Rauhaniemi, Jari Holttinen, Minna Nikkanen, Eemeli Salomäki ja Tommi Holttinen. Myös yleisellä tulostilastolla mitaten Someron Esaa voidaan pitää Suomen parhaana seiväshyppyseurana kymmenen parhaan hyppääjän keskiarvon ollessa 531,5 cm.

Someron Esan on järjestänyt vuodesta 1979 alkaen Seiväskarnevaaleja ja seura pystytti Pentti Nikulaa kuvaavan seiväshyppypatsaan Somerolle vuonna 2012. 

Nykyisin Someron Esalla on riveissään myös menestyneitä nuoria moukarinheittäjiä, joista Henri Liipola kohosi vuonna 2017 jo miesten Suomen mestariksi ja Ruotsi-maaottelun voittajaksi. 

Someron Esa vietti vuonna 2017 satavuotisjuhlavuottaan juhlatapahtumin ja julkaisemalla Aulis Tiensuun kirjoittaman historiikin ”Sata vuotta hyvässä seurassa”. 

Seura ylläpitää Esakallion tanssilavaa Somerolla. 

## Lähteet

## Kirjallisuutta
*

## Aiheesta muualla
*Someron Esa
*Esakallio
Murmansk (risteilijä, 1953)

**Murmansk** () oli Neuvostoliiton laivaston Projektin 68bis eli Sverdlov-luokan kevyt risteilijä.

## Valmistus

Alus tilatitin Severodvinskin telakalta, missä köli laskettiin vuonna 1953. Se laskettiin vesille 22. huhtikuuta 1955 ja valmistui 22. syyskuuta.

## Palvelus
Palvelukseen otettaessa alus liitettiin Neuvostoliiton pohjoiseen laivastoon, jossa se poistettiin 1992 palveluksesta. Alus myytiin 1994 romutettavaksi Intiaan, jonne hinaus alkoi 24. joulukuuta 1994. Finnmarkin rannikolla touvi katkesi, jolloin hylky haaksirikkoutui Sørværin edustalle Norjan rannikolla.

## Hylky
Hylyn omistaa Arabiemiraateista oleva yhtiö, joka ei ole siirtänyt sitä vaatimuksista huolimatta. Norjassa on herättänyt keskustelua aluksella mahdollisesti oleva radioaktiivinen aine . Norjan hallitus päätti 2009 romuttaa hylyn. Tarjouksen hylyn purkamisesta voitti AF Gruppen ja alun perin purkamisen piti alkaa 2009 ja valmistua 2011. Sopimuksen haltija AF Decom on rakentanut maavallit hylyn ympärille ja pumpannut sisälle jääneen veden pois. Tarvitaan vain hieman selvitystöitä sekä yhtiön pitää tehdä joitain valmistelevia toimia ennen purkutyön aloitusta Purku päättyi marraskuussa.

## Lähteet
*

### Viitteet
Dragan Džajić

**Dragan Džajić** (s. 30. toukokuuta 1946 Ub, Jugoslavia) on serbialainen entinen jalkapalloilija, pelipaikaltaan vasen laita. Hän on yksi maansa kaikkien aikojen pelaajista. Tuolloisen Serbia ja Montenegron jalkapalloliitto nimesi hänet vuonna 2003 maan parhaaksi pelaajaksi viimeisen 50 vuoden ajalta UEFA:n kyselyssä.

## Ura pelaajana
Pienessä Ubin kaupungissa Belgradin lähistöllä syntynyt Džajić aloitti uransa paikallisessa Jedinstvo-seurassa, mistä valmentja Miljan Miljanić löysi hänet 17-vuotiaana pääkaupungin suurseuraan Punaiseen tähteen vuonna 1962. Džajić pelasi aluksi vasempana laitapuolustajana, mutta löysi pian paikkansa hyökkäävämmässä roolissa. Hän pelasi joukkueessa kaikkiaan 13 vuoden ajan ja teki maaleja sekä syötteli kuuluisalla vasemmalla jalallaan annetuilla palloa taisteluparilleen Jovan Aćimovićia. Hän voitti seurassa viisi liigamestaruutta ja neljä kertaa cup-pokaalin. Vuosina 1975–1977  Džajić pelasi kaksi kautta Ranskan pääsarjassa Bastian joukkueessa, mutta palasi vielä yhden kauden ajaksi Punaiseen tähteen ennen lopettamistaan vuonna 1978.

### Maajoukkueura
Jugoslavian maajoukkueessa pelasi EM-kisoissa 1968, missä joukkue sijoittui hopealle ja Džajić voitti kahdella maalillaan lopputurnauksen maalikuninkuuden, ja 1976 (4. sija) sekä 1974 MM-turnauksessa. Kaikkiaan hän edusti maataan vuosina 1964–1979 85 ottelussa, joissa hän teki 23 maalia. Hän oli Jugoslavian eniten maaotteluita pelannut pelaaja ennen kuin Savo Milošević rikkoi hänen ennätyksensä vuonna 2004.

## Pelaajauran jälkeen
Vanhemmalla iällä Džajić toimi Punaisessa tähdessä aluksi urheilutoimenjohtajana, jonka ajan suurin hetki oli Euroopan Cupin voitto kaudella 1990/91. Vuosina 1998-2004 hän toimi seuran puheenjohtanaa. 

## Saavutukset pelaajana
* Jugoslavian mestaruus 1964, 1968, 1969, 1970 ja 1973
* Jugoslavian cupin voitto 1964, 1968, 1970 ja 1971
* EM-hopeaa 1968

## Lähteet
* The magic Dragan (UEFA)
* Henkilökuva Serbian maajoukkueen sivuilla
Murmansk (täsmennyssivu)

**Murmansk** () voi tarkoittaa:
* Murmansk, Venäjän pohjoisin kaupunki Barentsinmeren rannalla
* Murmanskin alue, Venäjän federaation luoteisin subjekti, pääosin Kuolan niemimaalla
* Murmansk, Neuvostoliiton pohjoisessa laivastossa vuosina 1944–1949 palvellut risteilijä
* Murmansk, Neuvostoliiton pohjoisessa laivastossa vuosina 1955–1992 palvellut kevyt risteilijä
* Murmansk-60, Snežnogorskin suljetun kaupungin entinen nimi
* Murmansk-130, Gadžijevon suljetun kaupungin entinen nimi 
* Murmansk-140, Ostrovnoin suljetun kaupungin entinen nimi 
* Murmansk-150, Zaozerskin suljetun kaupungin entinen nimi
* Murmansk, helsinkiläinen yhtye
Tazewell and Peoria Railroad

**Tazewell and Peoria Railroad**  on yhdysvaltalainen Class III -luokan rautatieyhtiö, joka liikennöi Peorian kaupungissa Illinoisissa Peoria and Pekin Union Railwayn rataverkolla. Yhtiö muodostettiin vuonna 2004, jolloin se vuokrasi itselleen Peoria & Pekin Union Railwayn. Yhtiö toimii edeltäjänsä tavoin yhdysliikenteen välittäjänä Peoriassa.

Tazewell and Peoria Railroadin rataverkkoon yhdistyvät suoraan BNSF Railwayn, Norfolk Southern Railwayn, Union Pacific Railroadin, Canadian National Railwayn, Illinois and Midland Railroadin, Iowa Interstate Railroadin, Toledo, Peoria and Western Railwayn, Keokuk Junction Railwayn, Central Illinois Railwayn, ja Pioneer Industrial Railwayn omistamat rataosat. Pysyvien kuljetussopimusten avulla yhteys saavutetaan myös Kansas City Southern Railwayn rataverkolle Illinois and Midland Railroadin rataverkon kautta sekä CSX Transportationin rataverkolle Toledo, Peoria and Western Railwayn kautta. 

Yhtiö kuuluu Genesee & Wyoming Inc. -rautatiekonserniin.

## Aiheesta muualla

*Genesee & Wyoming: Illinois Region
Scotiabank

**Scotiabank** () on Kanadan toiseksi suurin pankki varallisuudella ja markkinaosuudella mitattuina. Yhtiön virallinen nimi on **The Bank of Nova Scotia**. Scotiabankilla on enemmän konttoreita Kanadan ulkopuolella kuin muilla kilpailevilla pankeilla. Yhtiö sijoittui sijalle 92. Forbes Global 2000 -listalla.

## Lähteet

## Aiheesta muualla
Kresolipunainen

**Kresolipunainen** (C21H18O5S) on väriaine, jota käytetään muun muassa pH-indikaattorina . Kresolipunaisen väri muutuu punaisesta keltaiseksi pH:n ollessa 0,0&ndash;1,0  ja jälleen keltaisesta punaiseksi pH-alueella 7,0&ndash;8,8 . Kresolipunainen on yksi herkimpiä ja yleisimmin käytettyjä indikaattoreita .

Kresolipunaistaista valmistetaan o-kresolin ja o-sulfobentsoehappoanhydridin reaktiolla.

Kresolipunaista käytetään myös lääketieteessä väriaineena muun muassa elektroforeesissa .

## Lähteet

## Aiheesta muualla
* Kresolipunaisen käyttöturvallisuustiedote, Sigma Aldrich (Merck), viitattu 30.5.2018.
Psamathe (mytologia)

**Psamathe** () oli kreikkalaisessa mytologiassa kahden eri hahmon nimi.

## Nereidi

Psamathe oli nereidi, joka muuntautui hylkeeksi välttääkseen Aiakoksen lähentelyn. Hän kuitenkin synnytti tälle Fokoksen äiti. Euripideen tragediassa *[[Helena (Euripides)|Helena]]* hän myöhemmin meni naimisiin Egyptin kuninkaan Proteuksen kanssa ja synnytti tälle Theoklymenoksen ja Eidon.

## Krotopoksen tytär

Psamathe oli Argoksen kuninkaan Krotopoksen tytär, joka synnytti Apollonille Linoksen. Psamathe kuitenkin pelkäsi isänsä rektiota lapsensa syntymään niin, että antoi tämän paimenten hoidettavaksi. Krotopoksen koirat repivät kuitenkin lapsen riekaleiksi ja Krotopos tappoi tyttärensä, jonka seurauksena Apollon lähetti Argokseen lapsia tappaneen kulkutaudin.

## Lähteet
Alain Menu

**Alain Menu** (s. 9. elokuuta 1963 Geneve, Sveitsi) on sveitsiläinen kilpa-autoilija. Hän voitti British Touring Car Championship ‑sarjan mestaruuden vuosina 1997 ja 2000. Menu ajoi vuosina 2001–2003 DTM-sarjassa Vuodesta 2005 lähtien Menu kilpaili World Touring Car Championship ‑sarjassa sijoittuen viimeisellä kaudellaan 2012 sarjan toiseksi. Vuonna 2013 Menu kilpailee Porsche Supercup ‑sarjassa.

## Lähteet
WV

**WV** tarkoittaa seuraavia asioita:
* Länsi-Virginia (West Virginia), postilyhenne WV, Yhdysvaltain osavaltio
* Saint Vincent ja Grenadiinit, ajoneuvojen maatunnus
* Windows Vista
* WavPack, tiedostotunnus .wv
Bank of Montreal

**Bank of Montreal** () on Kanadan neljänneksi suurin pankki. Lisäksi yhtiö toimii Harris Bank -nimellä Yhdysvalloissa, jossa sillä on konttoreita pääsiassa Chicagon alueella. Pankki perustettiin vuonna 1817, mikä tekee yhtiösta Kanadan vanhimman toiminnassa olevan pankin. Yhtiön päätoiminimi on **BMO Financial Group**, ja pankkitoiminta käyttää Kanadassa nimeä **BMO Bank of Montreal**. BMO sijoittui sijalle 189 Forbes Global 2000 -listalla.

## Lähteet

## Aiheesta muualla
Herbie Kastemaa

**Heikki Johannes Antero ”Herbie” Kastemaa** () oli suomalainen mainosgraafikko, joka tunnettiin erityisesti rock-henkisistä ja surrealistisista mainos- ja julistekuvistaan.

Kastemaa valmistui Ateneumin graafiselta linjalta. Hänet tunnettiin julistetaiteilijana, mutta hän teki myös kuvataidetta, kolmiulotteisia töitä ja toimi art directorina mainostoimistoissa. Kansikuvia hän teki varsinkin tieteiskirjojen suomennoksiin.

Kastemaa toimi ennen oman mainostoimistonsa perustamista muun muassa SEKin ja Lintaksen palveluksessa.

Kastemaa suunnitteli musiikkitapahtumien, kuten Turku Jazzin ja Ruisrockin julisteita. Hän suunnitteli myös Ylen rengaslogon, joka oli käytössä vuosina 1990–1999, sekä muun muassa Shellin mainontaa. Kenties eniten palkintoja Kastemaa sai vaateliike Mic Macille tekemästään mainonnasta.

Kastemaa kuului 6G-graafikkoryhmään, joka pyrkii tuomaan esiin suomalaista julistetaidetta ja graafista suunnittelua.

Vuonna 2012 Hannu Konttinen koosti Kastemaan töistä kirjan *Herbie Kastemaa, alitajunnan kalastaja.*

## Palkinnot ja tunnustukset
Kastemaa sai uransa aikana runsaasti palkintoja, kuten kuusi Vuoden huiput -kilpailun kultahuippua ja platinahuipun elämäntyöstään. Maailman luonnonsäätiön turkisten vastainen tietoisku toi hänelle Hopeisen Leijonan Cannesin mainosfestivaalilla 1983.
* Hopeinen Leijona, Cannes, 1983
* Platinahuippu 1988, Grafia ry
* Vuoden graafikko 1992

## Lähteet

## Kirjallisuutta
*

## Aiheesta muualla
*Herbie Kastemaan muistokirjoitus Helsingin Sanomissa
Canadian Hockey League

**Canadian Hockey League** (lyh. **CHL**) on katto-organisaatio kolmelle Kanadan tärkeimmälle juniorijääkiekkoliigalle (WHL, OHL ja QMJHL). Nimestä huolimatta liigoissa pelaa myös yhdysvaltalaisia joukkueita. 

CHL:n mestaruudesta pelataan Memorial Cup, jossa kolmen liigan mestarit ja isäntäjoukkue kohtaavat. Vuosittain järjestetään myös mahdollisten pienellä numerolla :ään seuraavana kesänä varattavien CHL-pelaajien kesken pelattava CHL Top Prospects Game.

## Jäsenliigat
* WHL (Western Hockey League)
* OHL (Ontario Hockey League)
* LHJMQ (la Ligue de hockey junior majeur du Québec)

## Varaustilaisuus

CHL järjestää joka vuosi varaustilaisuuden, jossa CHL-joukkueet voivat täydentää kokoonpanojaan ulkomaalaisilla pelaajilla. Joukkueet varaavat ennalta listattuja pelaajia paremmuusjärjestyksessä siten että viime kaudella huonoiten menestyneet varaavat ensiksi. Varaustilaisuudessa on kaksi kierrosta, sillä joukkueilla saa olla vain kaksi ulkomaalaista pelaajaa kokoonpanossaan. Varaustilaisuus on ulkomaalaisille pelaajille ainoa tapa päästä Kanadan junioreiden pääsarjoihin.

## Lähteet
Heikki Kastemaa

**Heikki Kastemaa** (s. 15. tammikuuta 1953 Oulu) on suomalainen taidekriitikko, joka on kirjoittanut muun muassa ''Taide''-lehteen, *[[Kaleva (sanomalehti)|Kalevaan]]* ja *[[Kaltio]]on*. Kastemaa on ollut kirjoittajana ja toimittajana useissa taidekirjoissa. Hänen tutkimuksensa *[[Nykyaikojen kampanjat|Nykyaikojen kampanjat: Ars-näyttelyt ja niiden vastaanotto 1961–2006]]* ilmestyi vuonna 2009 Kuvataiteen keskusarkiston julkaisemana. Kastemaa pitää internetissä blogia nimimerkillä Kulttuurinavigaattori. Hän toimi Wikimedia Suomen hallituksen puheenjohtajana vuosina 2016–2018. Hänelle myönnettiin taiteilijaeläke maaliskuussa 2022.

## Toiminta

Kastemaa on valmistunut kuvataideopettajaksi Taideteollisesta korkeakoulusta. Hän on toimittanut muun muassa kirjat Martti Mäestä, Einari Junttilasta ja Kimmo Kuismasen arkkitehtuurista. Lisäksi hän on tuonut esiin muuan muassa Eeli Aallon, Esko Männikön ja Veikko Törmäsen taidetta.

Kriitikon työn ohella Kastemaa on opettanut kuvallista viestintää sekä kulttuuri- ja taidehistoriaa Oulun seudun ammattikorkeakoulussa ja toiminut taidenäyttelyiden kuraattorina. Hän oli vuosina 2012–2013 Suomen arvostelijain liiton varapuheenjohtaja. Kastemaa toimi vuosina 2015–2016 valtion kirjallisuustoimikunnan taidejournalismin jaostossa.

Kastemaa on arvostellut muun muassa taidemaalari Vilho Lammen hahmon ympärille syntynyttä myyttiä eristäytyneestä taiteilijasta, joka ei saanut arvostusta. Lampi ei todellisuudessa ollut ”unohdettu mestari” vaan melko hyvin toimeentuleva taiteilija, joka sai apurahoja ja tunnustuksia. Hän ei myöskään ollut niin eristäytynyt kuin väitetään, vaan osallistui ulkomailla järjestettyihin näyttelyihin ja tunsi kansainvälisen taiteen kentän.

## Julkaisuja

* 
* 
* 
* 
*  Sisältää lainauksia Heikki Kastemaan arvosteluista.
* 
* Heikki Kastemaa: H. Ahtela – Einar Reuter kriitikkona ja taidekirjoittajana. Teoksessa 
* 
* 

## Lähteet

## Aiheesta muualla

* Kotisivu. Kulttuurinavigaattori-blogi.
* Heikki Kastemaa: Mitä on kontrasti?  Oulun taidemuseon sivut.
*
Margaret Lockwood

**Mary Margaret Day Lockwood** CBE (15. syyskuuta 1916 Karachi, Brittiläinen Intia – 15. heinäkuuta 1990 Lontoo, Yhdistynyt kuningaskunta) oli brittiläinen näyttelijä. 

Lockwood syntyi brittiperheeseen Karachissa, Brittiläisessä Intiassa. Hän aloitti jo lapsena uransa teatterissa Englannissa. Hän pääsi opiskelemaan Royal Academy of Dramatic Artiin. Hän teki elokuvadebyyttinsä vuonna 1934, mutta jatkoi teatterissa esiintymistä vielä elokuvauransa rinnalla. Vuonna 1956 Lockwood oli ehdolla Bafta-palkinnon saajaksi.

Elokuvia, joissa Lockwood uransa aikana esiintyi, olivat muiden muassa *[[Nainen katoaa]]* (1938) ja *[[Maantierosvon kuningatar]]* (1945). Kaikkiaan filmografiaan mahtuu kymmeniä elokuvia.

Lockwood esiintyi 1970-luvulla televisiosarjassa *[[Justice (televisiosarja)|Justice]]*. Hänestä tehtiin Brittiläisen imperiumin ritarikunnan komentaja vuonna 1980. Tämän jälkeen Lockwood ei enää esiintynyt julkisuudessa. Hän kuoli maksakirroosiin Lontoossa 1990.

Lockwoodilla on vuonna 1941 syntynyt tytär, Julia Lockwood, joka on myös toiminut näyttelijänä.

## Lähteet

## Aiheesta muualla
* 
* Lockwood, Margaret (1916–1990). *BFI screenonline*.
Taddeuksen luostari

**Taddeuksen luostari** (, , ) on armenialaisluostari vuoristoisella alueella Iranin luoteisosassa, Āzārbāyjān-e Gharbīin provinssissa, 20 kilometrin päässä Makun kaupungista.

Yhdessä Stefanoksen luostarin ja Dzordzorin kappelin kanssa Taddeuksen luostari muodostaa Unescon maailmanperintöluettelon kohteen.

## Historia
Taddeuksen luostarin rakennusajasta ei ole varmaa tietoa, mutta legendan mukaan apostoli Taddeus perusti luostarin vuonna 66 vanhan pakanallisen temppelin paikalle. Historialliset lähteet kertovat, että Taddeuksen luostarissa oli Armenian hiippakunnan piispanistuin 900-luvulla. Rakennus kesti 1200-luvulla mongolien valtauksen. Seuraavien vuosisatojen ajan luostari oli sellaisen ryhmittymän hallussa, joka kannatti Armenian kirkon ja katolisen kirkon yhdistämistä.

Rakennus tuhoutui maanjäristyksessä vuonna 1319 ja nykyisen ulkoasunsa luostari on saanut 1600- ja 1800-luvun kunnostustöissä. Persialainen Qajarin dynastia vahingoitti luostaria 1700-luvun lopussa. Luostarista tuli osmanien valtaa vastustavan liikkeen keskus 1800-luvun lopussa.

## Lähteet

## Aiheesta muualla

*Iranin armenialaiset luostarit Unescon sivuilla  
*Taddeuksen luostari Armeniapediassa
Dwight Schultz

**William Dwight Schultz** (s. 24. marraskuuta 1947 Baltimore, Maryland, Yhdysvallat) on yhdysvaltalainen näyttelijä. Hän on näytellyt muun muassa rooleissa H. M. "Howling Mad" Murdockina televisiosarjassa *[[A-Team]]* (1983–1987) ja luutnantti Reginald Endicott Barclay III:na elokuvassa *[[Star Trek: Ensimmäinen yhteys]]* (1996). Hän on tehnyt näytelmäroolien lisäksi vuodesta 1995 lähtien myös äänirooleja animaatioihin ja videopeleihin, kuten *[[Fallout 2]]*, *[[X-Men: The Official Game]]*, *[[Spider-Man: Web of Shadows]]*, *[[Ben 10]]* ja *[[Chowder]]*.

## Filmografia
### Elokuvat

### Televisiosarjat

### Ääninäyttely videopeleissä

## Aiheesta muualla
* Dwight Schultz TV.comissa  

*
Stigand

**Stigand** (kuoli 1072) oli anglosaksinen kirkonmies, joka toimi kuninkaan neuvonantajana ja henkilökohtaisena pappina. Useat paavit julistivat hänet pannaan, koska hän toimi samanaikaisesti sekä Winchesterin piispana että Canterburyn arkkipiispana. Hänet syrjäytettiin vuonna 1070, jolloin Vilhelm Valloittaja takavarikoi hänen maansa ja henkilökohtaisen omaisuutensa.

## Elämä
### Varhaiset vaiheet
Stigandin syntymävuotta ei tiedetä. Hän syntyi East Angliassa, mahdollisesti Norwichissa, ilmeisen varakkaaseen perheeseen. Hänen sisarensa, jonka nimeä ei tunneta, omisti maata Norwicissa.

Stigand mainitaan historiankirjoissa ensimmäisen kerran Knuut Suuren pappina ja myöhemmin neuvonantajana.

### Elmhamin ja Winchesterin piispasta Canterburyn arkkipiispaksi
Edvard Tunnustajan kruunajaisten jälkeen 3. huhtikuuta 1043 Stigand nimitettiin Elmhamin piispaksi mahdollisesti Emma Normandialaisen neuvosta. Edvard kuitenkin erotti hänet hänet samana vuonna ja takavarikoi hänen omaisuutensa. Seuraavana vuonna Stigand sai palata piispaksi.

Vuonna 1047 hänet siirrettiin Winchesterin piispaksi, mutta hän jatkoi Elmhamissa vuoteen 1052. Maan ollessa sisällissodan kynnyksellä 1051 Stigand teki ehdotuksen Godwin-jaarlin lähtemisestä maanpakoon. Tämä myös toteutui. kun jaarli seuraavana vuonna palasi ja ajoi normandialaisen kuninkaan suosikin Robert Jumiègaslaisen pois maasta, nimitettiin Stigand vapautuvan arkkipiispan istuimen haltijaksi.Godwin edesauttoi näin Stigandin uraa, mutta pitkällä tähtäimellä nimitys oli tuhoisa anglosaksien Englannille: Paavi Leo IX ei hyväksynyt valintaa, mikä aiheutti poliittisia jännitteitä ja lopulta johti paavin tukemaan Englannin valtausta suunnittelevaa Vilhelm Valloittajaa. Lisäksi piispalla oli vaimo, josta hän ei aikonut erota. Stigand hän oli aikansa suurimpia pluralisteja, joka oli pitänyt kirkkonsa erossa Vatikaanin vallasta ja normannit legitimoivat alusta alkaen valloituksensa kirkollisella kehitystehtävällä ja Englannin kirkon palauttamisella paavin valtaan.

## Kuolema
Kapinoiden puhjettua vuonna 1067 kuningas Vilhelm otti sovittelevamman linjan kirkkoa kohtaan. Hän antoi Stigandille paikan hovissaan, mutta kapinoiden vaaran väistyttyä hän ei enää tarvinnut tätä. Winchesterissä pääsiäisenä 1070 pidetyssä kokouksessa piispat tapasivat paavi Aleksanteri II:n edustajia. Stigand erotettiin piispanvirasta 11. huhtikuuta 1070 ja vangittiin. Vangitsemiselle annettiin kolme syytä: hän oli toiminut samanaikaisesti sekä Winchesterin piispana että Canterburyn arkkipiispana, hän jatkoi arkkipiispana Robert Jumiègeslaisen lähdettyä maanpakoon ja käytti tämän palliumia, minkä lisäksi hän sai oman palliuminsa vastapaavi Benedictus X:ltä.

Stigand kuoli vuonna 1072 vankeudessa ja hänet haudattiin Westminsterin vanhaan kirkkoon.

## Lähteet
* 
*

### Viitteet
Paint.NET

**Paint.net** on ilmainen Windows-käyttöjärjestelmässä toimiva piirrosten ja digitaalisten valokuvien muokkaukseen tarkoitettu kuvankäsittelyohjelma. Ohjelma tukee tasoja, rajatonta historiaa, efektejä ja laajan valikoiman käytännöllisiä ja tehokkaita työkaluja. Alun perin se oli tarkoitettu vaihtoehtoiseksi ohjelmaksi Microsoft Paintin rinnalle, mutta on myöhemmin kehittynyt tehokkaaksi kuvankäsittelyohjelmaksi.

## Ohjelman ominaisuuksia

Käyttöliittymä on yksinkertainen ja intuitiivinen. Sen ominaisuudet ja osat on pyritty toteuttamaan helposti löydettäviksi ja/tai helposti opittaviksi ilman apua. 

Ohjelmassa voidaan käyttää useita kuvatasoja, joita voidaan muokata toisistaan riippumattomasti ja yhdistää lopulliseksi yhdistelmäkuvaksi. Paint.netin natiivi kuvatyyppi PDN säilyttää tasot kuvassa ja mahdollistaa niiden muokkauksen erillisinä myöhemminkin. Muut tiedostomuodot yhdistävät osakuvat eikä tasoja sen jälkeen voi muokata erillisinä. Ohjelma tukee seuraavia tiedostoformaatteja: PNG, JPEG, BMP, GIF, TGA, DDS, TIFF ja PDN.

Ohjelmaan sisältyy rajaton käyttäjän muokkaushistoria, mikä mahdollistaa yksinkertaisen paluun aiempiin kuvan muokkausvaiheisiin. Historian pituutta rajoittaa vain vapaan muistin ja kovalevytilan määrä. Siinä on myös tuki monille erikoisefekteille ja säädöille.

Paint.net on täysin optimoitu hyödyntämään viimeisintä teknologiaa ja se kykenee käsittelemään useita suuria kuvia kerralla. Siinä on myös tuki Tablet PC:n paineherkälle piirtoalustalle, johon styluksella piirtämällä voidaan kuvien syöttö ohjelmaan tehdä samalla tavalla kuin kynällä piirretään paperille. Siinä on täysi tuki tupla- ja neliydin sekä 64-bittisille prosessoreille ja se tukee laajennuksia, jotka lisäävät ohjelmistoon uusia efektejä, säätöjä ja tiedostotyyppejä.

Paint.net on optimoitu järjestelmille, joissa on monia prosessoreita tai monia ytimiä. Näihin järjestelmiin sisältyy (mutta ei ole rajoitettu) Intel Core 2, Intel Xeon, Intel Pentium D, AMD Opteron, AMD Athlon 64 X2 ja AMD Phenom -suorittimet.

Paint.net on vapaasti ladattavissa oleva ilmaisohjelma.

## Järjestelmävaatimukset
Vähimmäisvaatimukset:

* Windows 11, Windows 10 (1809)
* .NET 7 (asennetaan ohjelman mukana)
* 64-bittinen suoritin

Paint.net tallettaa kiintolevylle väliaikaistiedostoja kuvien käsittelyssä, joten kiintolevyvaatimukset riippuvat käsiteltävän kuvan koosta ja sille suoritetuista operaatioista. NTFS-tiedostojärjestelmää käytettäessä väliaikaistiedostot pakataan, jolloin levytilan tarve pienenee ja sen käyttö tehostuu.

## Lähteet
* Paint.net suomeksi
* MikaH:n sivut

### Viitteet

## Aiheesta muualla
* Paint.NET-ohjelman virallinen sivusto
Bristol City FC

**Bristol City Football Club** on jalkapalloseura Bristolista, Englannista. Se pelaa kaudella 2025–2026 Englannin toiseksi korkeimmalla sarjatasolla, Mestaruussarjassa. Seuran kotikenttänä toimii Ashton Gate.

Bristol City perustettiin vuonna 1897 ja se liittyi Englannin liigaan 1901. Seura voitti toiseksi korkeimman sarjatason, tuolloisen 2. divisioonan mestaruuden kaudella 1905–1906. Historiansa ensimmäisellä pääsarjakaudella 1906–1907 se sijoittui Newcastle Unitedin jälkeen toiseksi, mikä on edelleen sen paras liigasijoitus. Bristol City keräsi kaudella 48 pistettä ja jäi Newcastle Unitedista kolmen pisteen päähän. Vuonna 1909 Bristol City selviytyi toistaiseksi ainoan kerran FA Cupin loppuotteluun, jossa se kärsi tappion Manchester Unitedille maalein 0–1.

Keväällä 1911 Bristol City putosi 2. divisioonaan ja nousi pääsarjaan seuraavan kerran vasta 1976. Se pelasi tuolloin 1. divisioonassa neljä kautta, jonka jälkeen putosi kolmella peräkkäisellä kaudella sarjatasoa alemmaksi. Keväällä 1982 se päätyi 4. divisioonaan ja oli konkurssin partaalla. 

Vuonna 1990 Bristol City nousi jälleen 2. divisioonaan ja pelasi toiseksi korkeimmalla sarjatasolla, jonka nimi muuttui tuona aikana 1. divisioonaksi, kevääseen 1995 saakka. Kaudella 1998–1999 se pelasi jälleen 1. divisioonassa, mutta jäi viimeiseksi pudoten takaisin 2. divisioonaan. Bristol City palasi toiseksi korkeimmalle sarjatasolle, nykyiseltä nimeltään mestaruussarjaan, keväällä 2007 ja pelasi siellä kuusi kautta ennen putoamistaan ykkösliigaan. Paluu mestaruussarjaan tapahtui keväällä 2015, jolloin se voitti ykkösliigan.

## Lähteet

## Aiheesta muualla
*Virallinen sivusto
Doug Jones

**Doug Jones** (s. 24. toukokuuta 1960) on yhdysvaltalainen näyttelijä. Jones on näytellyt tieteis-, fantasia- ja kauhuelokuvissa. Hän on näytellyt elokuvissa *[[Fantastic Four: Hopeasurffari]]*, *[[Pan's Labyrinth]]*, *[[Hellboy (elokuva)|Hellboy]]*, *[[Doom (elokuva)|Doom]]*, *[[Lady in the Water]]*, *[[Batman – paluu]]* ja *[[The Shape of Water]]*.

## Aiheesta muualla
*The Doug Jones Experience – virallinen kotisivu
*
Bruce Boxleitner

**Bruce William Boxleitner** (s. 12. toukokuuta 1950 Elgin, Illinois, Yhdysvallat) on yhdysvaltalainen näyttelijä, joka on esiintynyt useissa televisiosarjoissa 1970-luvulta 2010-luvulle.

## Ura
Boxleitner syntyi Illinoisissa ja kävi Goodman Theater School of Drama of the Art Institute of Chicago -teatterikoulua. Hänen ensimmäinen teatteriroolinsa oli koulun näytelmässä *[[My Fair Lady]]*.

Muutettuaan vuonna 1972 Los Angelesiin Boxleitner sai roolin televisiosarjasta *The Mary Tyler Moore Show* ja sen jälkeen sarjoista *Police Woman*, *Baretta*, *Hawaii 5-0* ja *[[Gunsmoke]]*.

Boxleitnerista tuli kuuluisa vuonna 1976 julkaistusta televisioelokuvasta *The Macahans* ja siitä tehdystä monivuotisesta sarjasta *[[Näin valloitettiin Villi Länsi (televisiosarja)|Näin valloitettiin Villi Länsi]]*. Sitä seurasi nelivuotinen sarja *Scarecrow and Mrs. King*. Senkin jälkeen Boxleitner on esiintynyt useassa sarjassa, kuten *[[Babylon 5]]* (1994–1998).

Boxleitnerin tunnetuimpia elokuvia ovat *[[Tron]]* ja **.

Boxleitner on kirjoittanut kaksi tieteisromaania. Vuosina 1986–1989 hän toimi Estée Lauderin mallina. Vuonna 2003 Boxleitner nimitettiin kasvatuksellisen avaruusjärjestö National Space Societyn johtokuntaan.

## Yksityiselämä
Boxleitner on ollut aviossa kahdesti. Hänen ensimmäinen vaimonsa oli näyttelijäkollega Kathryn Holcomb, jonka kanssa hän esiintyi tv-sarjassa *Näin valloitettiin Villi Länsi*. Avioliitosta on kaksi lasta (s. 1980 ja 1985). Avioliitto päättyi eroon 1987. Toistamiseen Boxleitner oli aviossa muun muassa sarjasta *[[Pieni talo preerialla (televisiosarja)|Pieni talo preerialla]]* tunnetun Melissa Gilbertin kanssa vuosina 1995–2011. Tästä liitosta heillä on yksi poika (s. 1995).

## Lähteet

## Aiheesta muualla

* Bruce Boxleitnerin ja Melissa Gilbertin virallinen sivusto
* Bruce Boxleitner Twitterissä
* Bruce Boxleitnerin fanisivusto Facebookissa
*
Améyo Adja

**Améyo Adja** (s. 1956) on togolainen oppositiopuolueen poliitikko. Hän kuuluu Pan-Afrikan parlamenttiin ja on vuodesta 2002 istunut Togon kansalliskokouksen edustajana. 

Adja menestyi nuorena urheilussa. Hän puhuu erinomaisesti ranskaa sekä eweä ja hyvin myös englantia.

## Lähteet
Lintukymi

**Lintukymi** on noin kuuden kilometrin pituinen joki Kymijoen vesistössä Kouvolassa. Se virtaa Iso-Kamposesta Pyhäjärveen. Järvien korkeusero on noin 2 m. Lintukymi on Mäntyharjun reitin viimeinen osuus. Entisten Jaalan ja Valkealan kuntien raja kulki jokea pitkin Pyhäjärvestä Vuohijärveen saakka. Samalla joessa kulkee myös Jaalan kirkonkylän ja Selänpään kaupunginosien raja. 

## Aiheesta muualla
* Lintukymestä Verlan seudun oppaassa, s.6–7
Afroman

**Afroman** (oikealta nimeltään **Joseph Edgar Foreman**, (s. 28. heinäkuuta 1974 Palmdale, Kalifornia, Yhdysvallat) on yhdysvaltalainen rap-artisti. Hän asuu Hattiesburgissa Mississipissä.

Afroman on tullut kuuluisaksi kappaleistaan "*Because I Got High*", "*Crazy Rap*" ja "*Drunk 'n' High*". Hän aloitti räppäämisen ollessaan kahdeksannella luokalla ja soitti rumpuja ja kitaraa kirkossa.

## Diskografia
### Albumit
* *My Fro-losophy* (1999)
* *Because I Got High* (2000)
* *Sell Your Dope* (2000)
* *The Good Times* (Greatest Hits) (2001)
* *Afroholic... The Even Better Times* (2004)
* *Jobe Bells* (2004)
* *4R0:20* (2004)
* *The Hungry Hustlerz: Starvation Is Motivation* (2004)
* *Drunk n’ High* (2006)
* *A Colt 45 Christmas* (2006)
* *Waiting to Inhale* (2008)
* *Frobama (Pot Head of State)* (2008)
* *Greatest Hitz Live* (2008)
* *One Hit Wonder* (EP; 2014)
* *The N-Word* (EP; 2015)
* *Happy To Be Alive* (2016)
* *Cold Fro-T-5 And Two Frigg Fraggs* (2017)
* *Grow up to be homeboys* (2020)

## Lähteet

## Aiheesta muualla
* Viralliset sivut  
* Afroman Myscapessa
Chevillard

**Chevillard** on kunta Ainin departementissa Ranskassa. Vuonna 2013 siellä oli arviolta 159 asukasta. Kunnan pinta-ala on 6,67 neliökilometriä.

## Lähteet

## Aiheesta muualla
Ahvenlampi (Utajärvi, Sanginkylä)

**Ahvenlampi** on lampi Utajärven kunnan Sanginkylän sivukylässä Puutturilla. Lampi sijaitsee Sanginkylän länsipuolella, kilometrin päässä lounaaseen Puutturinjärvestä, josta sinne menee polku Lehdon talon läheltä. Lammessa ei ole laskuojaa ja se saa vetensä ympäröiviltä soilta.

## Ympäristö
Lammen rannat ovat kokonaan suota, tosin sen pohjoispuolella on pieni Ahvenselkä-niminen kangas ja etelään päin taas on pitkänomainen Ahvenselkä. Suo erottaa lammen myös lounaan puolen Yli-Karvasmaasta ja sen takaisesta Isosta Karvasjärvestä. Lammessa on haukia, ahvenia ja särkiä. Lammen ympäristö on asumaton, mutta sen itärannalla on iso laavu ja sitä vastapäätä pieni metsästäjien rakentama jo ränsistynyt maja. Ahvenlampi on muuttolintujen reitin varrella, keväisin siellä pysähtyy muun muassa joutsenia.
## Lähteet
* Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s.  (Puutturin sivukylä ympäristöineen)
Morrow’n piirikunta (Ohio)

**Morrow’n piirikunta** on piirikunta Ohiossa, Yhdysvalloissa. Piirikunta on saanut nimensä Jeremiah Morrow’n mukaan. Sen suurin kylä on Mount Gilead.

## Maantiede
Morrow’n naapuripiirikuntia ovat Crawford pohjoisessa, Richland koillisessa, Knox kaakossa, Delaware lounaassa ja Marion lännessä.

## Väestö
Piirikunnassa oli vuoden 2010 väestönlaskennassa 34&nbsp;827 ihmistä. Etniset ryhmät jakautuvat valkoisiin, joita on 97,6&nbsp;%, mustiin (0,6&nbsp;%), alkuperäisamerikkalaisiin (0,1&nbsp;%) ja aasialaisiin (0,3&nbsp;%).

Kotitalouden mediaanitulo on 50&nbsp;252 dollaria ja köyhyysrajan alapuolella oli 11,9&nbsp;% väestöstä 2007–2011 välisenä aikana.

## Lähteet
Aleksandr Komov

**Aleksandr ”Allu” Komov** (, s. 6. lokakuuta 1978 Viipuri, Neuvostoliitto) on venäläinen jalkapalloilija, pelipaikaltaan keskuspuolustaja tai puolustava keskikenttäpelaaja. Hän edustaa Kaakkois-Suomen Kolmosessa pelaavaa lappeenrantalaista Pepoa.

Komov on viipurilaisen Favoritin kasvatti. Hän on asunut 2000-luvun vaihteesta lähtien Suomessa ja pelasi maan korkeimmalla sarjatasolla Veikkausliigassa 20 ottelua KooTeePeen paidassa kaudella 2003. Liigaensiesiintymisensä hän teki 15. toukokuuta Kotkassa Myllykosken Palloa vastaan. Liigaan hän tutustui jo kaudella 2002 juuri MyPassa, mutta ei tuolloin vielä pelannut. Alemmilla sarjatasoilla Ykkösessä, Kakkosessa ja Kolmosessa hän on edustanut aiemmin Kuusankoskea, Rakuunoita ja Kultsua.

Kaudella 2005–2006 Komov pelasi futsalia Futsal-liigan VALOssa.

## Lähteet

* 

### Viitteet

## Aiheesta muualla
* Aleksandr Komovin esittely Pepon sivustolla
Edith Baird

**Edith Elina Helen Baird** (22. helmikuuta 1859 Brixton, Englanti – 1. helmikuuta 1924 Paignton, Englanti) oli brittiläinen tehtäväshakin laatija. Hänen vanhempansa, kaksi veljeään ja sisarensa olivat kaikki joko shakinpelaajia tai tehtävänlaatijoita. Baird itse laati yli kaksi tuhatta tehtävää. Hän julkaisi kokoelman *Seven Hundred Chess Problems* vuonna 1902. Baird julkaisi myös toisen kirjan nimeltä *The Twentieth Century Retractor* vuonna 1907.

Julkaisuissaan Baird viittasi itseensä tavallisesti nimellä *Mrs. W. J. Baird*.

## Lähteet
### Kirjallisuuslähteet
*

### Internetlähteet
*
*

### Viitteet
Pushing Daisies

**Pushing Daisies** on Bryan Fullerin luoma yhdysvaltalainen draamasarja, joka sai ensi-iltansa 3. lokakuuta 2007 yhdysvaltalaisella ABC-televisiokanavalla. Sarja kertoo miehestä, jolla on voima herättää kuolleet henkiin. Suomessa sarjaa on esittänyt Canal+. Sub alkoi esittää 1. tuotantokautta 20. tammikuuta 2009 ja 2. tuotantokautta 2. tammikuuta 2011.

Käsikirjoittajien lakon takia 1. kausi lyheni 22 jaksosta yhdeksään. 2. tuotantokausi sai ensi-iltansa 1. lokakuuta 2008.

17. heinäkuuta 2008, *Pushing Daisies* sai kaksitoista Emmy-palkinto-ehdokkuutta, joista se voitti kolme 21. syyskuuta 2008 järjestetyssä palkintogaalassa. Myöhemmin, 20. marraskuuta 2008, ABC ilmoitti, ettei se aio tilata lisää jaksoja toisesta kaudesta.

## Juoni

*Pushing Daisies* keskittyy Nedin elämään. Hän pitää piirakkaravintolaa kaupungissa. Lapsena hän huomasi omaavansa voiman, jolla hän voi palauttaa kuolleet henkiin, sen jälkeen kun hän kosketti koiraansa Digbyä, joka oli joutunut auton alle. Voimalla on kuitenkin ehtonsa, toinen kosketus, ja henkilö on taas kuollut, tällä kertaa ikuisesti. Lisäksi, jos henkilö on elossa 60 sekuntia, jonkun muun on kuoltava lähistöllä. Nämä ehdot Ned huomasi dramaattisella tavalla pilottijaksossa, kun hänen äitinsä kuoli aneurysmaan. Sen jälkeen, kun hänen äitinsä oli ollut jälleen elossa Nedin kosketuksen jälkeen yli 60 sekuntia, häntä vastapäätä asuvan lapsuuden ihastuksen Charlotte "Chuck" Charlesin isä kuoli. Toisen ehdon hän huomasi, kun hänen äitinsä antoi hyvänyönsuukon.

Ned ei ikinä kertonut voimastaan kenellekään, kunnes finanssiongelmissa oleva yksityisetsivä Emerson Cod huomaa vahingossa hänen voimansa ja tekee hänelle ehdotuksen. Ned tuo uhrit takaisin eloon, kysytään kuka murhasi uhrin, kosketetaan taas ennen kuin 60 sekuntia on mennyt umpeen, jottei kenenkään muun tarvitse kuolla. Siten Emerson Cod ratkaisee tapauksen, jakaa palkkion Nedin kanssa ja oikeus voittaa.

Sarjan ensimmäisessä jaksossa Ned ja Emerson Cod saavat tehtäväkseen selvittää, kuka murhasi Nedin lapsuuden ihastuksen Chuckin laivalla. He suuntaavat Chuckin hautajaisiin ja selvittävät siellä tämän koskettamalla hänet eloon. Kun lopulta Chuck ei tiennyt, kuka hänet murhasi, Ned ei kuitenkaan voinut koskettaa häntä toista kertaa, koska Chuck oli hänen ensisuudelmansa lapsuudessa. Tämän seurauksesta hautausurakoitsija kuoli ja Ned päätti, että Chuck saa elää. Chuck joutuu sarjassa kuitenkin elämään salassa, koska hän on virallisesti kuollut eikä Ned halua kenenkään muun tietävän voimastaan.

## Lähteet

## Aiheesta muualla
* ''Pushing Daisies'' Canal+:n sivustolla
Gex

**Gex** [ʒɛks] on kaupunki Ainin departementissa Ranskassa. Se sijaitsee viiden kilometrin päässä Sveitsin rajalta. Kaupungissa on arviolta 10&nbsp;893 asukasta (vuonna 2013) ja sen pinta-ala on 32,02 neliökilometriä.

## Lähteet

## Aiheesta muualla
*Virallinen kotisivu
György Bakcsi

**György Bakcsi** (s. 1933) on unkarilainen shakkitehtävien laatija. Hän on erikoistunut kaksi- ja kolmisiirtoisiin perinteisiin tehtäviin sekä apumatteihin. Bakcsista tuli tehtäväshakin suurmestari vuonna 1979. Hän julkaisi 116 omaa tehtäväänsä *Gondolat és stratégiassa* vuonna 1970. Bakcsi on myös kirjoittanut kirjoja venäläisestä kirjallisuudesta.

## Lähteet
### Kirjallisuuslähteet
*

### Internetlähteet
*

### Viitteet
Bogaarden

**Bogaarden** on paikka Pepingenin kunnassa Flanderin Brabantin provinssissa, Belgiassa. Sen asukasluku on noin 406 1. tammikuuta 2006 tehdyn laskennan mukaan. Pinta-alaa kunnalla on 4,94 neliökilometriä ja asukastiheys neliökilometrillä on 82.
Murs-et-Gélignieux

**Murs-et-Gélignieux** on kunta Ainin departementissa Ranskassa. Vuonna 2013 siellä oli arviolta 250 asukasta. Kunnan pinta-ala on 6,46 neliökilometriä. 

## Lähteet

## Aiheesta muualla
Markku Niinimäki

**Markku Niinimäki** (s. 1967) on suomalainen vammaisurheilija. Hänen vammaluokkansa on F54. Niinimäen lajeja ovat keihäänheitto ja kuulantyöntö. Niinimäki valittiin vuosien 2003 ja 2006 vammaisurheilijaksi.

Niinimäki aloitti urheilu-uransa pyörätuolikoripallossa, mutta siirtyi yleisurheiluun vuonna 1998. Hän voitti Euroopan mestaruuden keihäänheitossa vuosina 2003 ja 2005. Niinimäen ennätys keihäässä on 29,33 metriä, mikä on myös maailmanennätys hänen luokassaan. Vuoden 2008 paralympialaisissa Niinimäki voitti kultaa keihäänheitossa ja hopeaa kuulantyönnössä. Hän työnsi oman vammaluokkansa maailmanennätyksen 9,92 m. Koripallon ja yleisurheilun lisäksi hän on pelannut myös pyörätuolitennistä.

Markku-liitto valitsi Niinimäen vuoden 2007 Markuksi. Niinimäen asuinpaikkakunnalla Mäntsälässä on nimetty katu hänen mukaansa, Markku Niinimäen raitti.

Niinimäki on SDP:n jäsen. Hänet on valittu Mäntsälän kunnanvaltuustoon vuoden 2008, 2012 ja 2017 kuntavaaleissa. Hän oli ehdolla myös vuoden 2021 kuntavaaleissa päätyen puolueensa varavaltuutetuksi.

## Saavutukset
*Paralympiakulta 2008 (keihäs)
*Paralympiahopea 2008 (kuula)
*Paralympiapronssi 2004 (kuula)
*Euroopan mestaruus 2003 ja 2005 (keihäs)
*EM-hopea 2001 (keihäs) ja 2003 (kuula)
*MM-pronssi 2002 (keihäs)
*Vuoden vammaisurheilija 2003 ja 2006
*Keihäänheiton maailmanennätys 2008
*Kuulantyönnön maailmanennätys 2008

## Lähteet

## Aiheesta muualla
* Ylen Elävä arkisto: Markku Niinimäelle Pekingin keihäskulta
Kesäkullero

**Kesäkullero** (*Trollius chinensis*) on kiinalainen kullerolaji, joka kukkii keskikesällä.

Kasvilla on voimakkaasti haaroittunut varsi, johon ovat kiinnittyneet liuskottuneet lehdet. Kukat ovat maljamaisen muotoisia, tumman oranssinkeltasia. Kukat tuoksuvat voimakkaasti ja vetävät mehiläisiä puoleensa.

Kesäkullero kasvaa aurinkoisella tai puolivarjoisalla paikalla. Multava, kosteutta pidättävä ja kevyt maa sopii kasville parhaiten. Ne eivät siedä kuivaa kasvualustaa.

## Lähteet
* 

## Aiheesta muualla
* Suomen Lajitietokeskus: Kesäkullero – ''Trollius chinensis''
Samuel Taylor

**Samuel Taylor** (1748/49–1811) oli englantilainen pikakirjoitusjärjestelmän kehittäjä.

Taylorista itsestään ei tiedetä juuri mitään. Hänen kuolemansa jälkeen Lontoon *The Sun* -lehdessä oli kirjoitus, jossa häntä kuvattiin eriskummalliseksi mieheksi, joka ei kertonut muille omista asioistaan. Taylor piti pikakirjoituksen lisäksi onkimisesta ja julkaisi vuonna 1800 aihetta käsittelevän kirjan *Angling in All Its Branches*.

## Pikakirjoitus

Taylor tunnetaan pikakirjoitusjärjestelmästään, jonka hän julkaisi vuonna 1786 teoksessa *An Essay Intended to Establish a Standard for an Universal System of Stenography*. Hän toimi pikakirjoittajana ja pikakirjoituksen opettajana, ja kävi opettamassa järjestelmäänsä Englannin lisäksi myös Skotlannissa ja Irlannissa. Järjestelmä oli helposti opittava ja se levisi nopeasti. Siitä tehtiin 1700- ja 1800-lukujen taitteessa sovituksia useille Euroopan kielille, muun muassa ranskan-, saksan-, espanjan-, italian- ja ruotsinkieliset versiot.

## Lähteet
*
*
### Viitteet
Jure Jerković

**Jurica (Jure) Jerković** (25. helmikuuta 1950 Split, Jugoslavia – 3. kesäkuuta 2019 Split, Kroatia) oli kroatialainen jalkapalloilija.

## Ura
Keskikenttämiehenä pelannut nopea ja tekninen Jerković debytoi Jugoslavian pääsarjassa Kroatian suurseuran Hajduk Splitin joukkueessa vuonna 1968 oltuaan tätä ennen lainasopimuksella toisessa splitiläisseurassa NK Splitissä. Hän edusti Hajdukia kaikkiaan kymmenen kauden ajan ja voitti tuona aikana kolmesti Jugoslavan mestaruuden ja viisi kertaa cup-kannun.

Syksyllä 1978 Jerković siirtyi Sveitsin liigaan FC Zürichin joukkueeseen, missä hän pelasi aina vuoteen 1985 saakka ja voitti vuonna 1981 liigamestaruuden sekä liigacupin. Kaudella 1982/83 hän oli joukkueen paras maalintekijä kymmenellä maalillaan. Uransa kaksi viimeistä kautta hän vietti toisessa sveitsiläisseurassa, Luganossa, osan ajasta seuran kakkosjoukkueessa, ennen lopettamistaan vuonna 1987.

### Maajoukkue
Jugoslavian maajoukkueessa Jerković pelasi vuosina 1970–1981 kaikkiaan 43 ottelua ja teki kuusi maalia. Hän kuului joukkueeseen 1974 ja 1982 MM-kisoissa sekä Jugoslaviassa pelatuissa 1976 EM-kisoissa.

## Saavutukset
* Jugoslavian mestaruus 1971, 1974, 1975
* Jugoslavian cupin voitto 1972, 1973, 1974, 1976, 1977
* Sveitsin mestaruus 1981
* Sveitsin liigacupin voitto 1981

## Lähteet
* Henkilökuva ja tilastoja Serbian maajoukkueen sivuilla

### Viitteet
James Boadu

**James Boadu** (s. 24. tammikuuta 1985 Tafo) on ghanalainen jalkapalloilija, joka pelaa hyökkääjän paikalla Kessben FC:ssä.

Boadu siirtyi junioritasolta aikuistasolle vuonna 2005. Ennen vuotta 2005 hän pelasi junioriseurassa nimeltä Champions FC. 2005-2007 hän oli Berekum Arsenalissa, josta kaudeksi 2007-2008 hän siirtyi nykyseuraansa. Hän ei ole toistaiseksi pelannut maajoukkueessa.

## Lähteet

* Profiili Kessben FC:n sivuilla
Tuliniskatikat

**Tuliniskatikat** (*Blythipicus*) on tikkojen heimoon kuuluva lintusuku.

## Lajit
* Hehkuniskatikka (*Blythipicus rubiginosus*)
* Tuliniskatikka (*Blythipicus pyrrhotis*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Ammunta kesäolympialaisissa 2008 – miesten 50 metrin pienoiskiväärin makuuammunta

**Miesten 50 m pienoiskiväärin makuu** ammuttiin 15. elokuuta Pekingin ampumaradalla. Kilpailun voitti Ukrainan Artur Aivazjan tuloksella 702.7 (599+103.7). Hopeaa voitti Ateenan kisojen puolustava olympiavoittaja Yhdysvaltojen Matthew Emmons, ja pronssille ampui Australian Warren Potent.

Suomen Juha Hirvi oli peruskilpailun jälkeen viidennellä sijalla pisteen päässä mitalista, vaikka lajia pidettiin Hirven sivulajina asentokilpailun jälkeen. Finaalissa Hirvi ampui hyvän tuloksen (103,5) joka ei kuitenkaan oikeuttanut 7. sijaa korkeammalle. 

## Aikataulu
Suluissa Suomen aika (EEST)

## Ennätykset

* Perukilpailu:

* Finaali:

## Peruskilpailu

## Finaali

## Lähteet
* 
*
Täplätikat

**Täplätikat** (*Campethera*) on tikkojen heimoon kuuluva lintusuku.

## Täplätikkoihin (''Campethera'') kuuluvia lajeja
* Guineantäplätikka (*Campethera maculosa*)
* Juovatäplätikka (*Campethera mombassica*)
* Kapintäplätikka (*Campethera notata*)
* Pikkutäplätikka (*Campethera nivosa*)
* Pisamatikka (*Campethera punctuligera*)
* Raitatäplätikka (*Campethera tullbergi*)
* Ruskokorvatikka (*Campethera caroli*)
* Savannitäplätikka (*Campethera nubica*)
* Täplätikka (*Campethera cailliautii*)
* Viiksitäplätikka (*Campethera bennettii*)
* Viirutäplätikka (*Campethera abingoni*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Karkkilan vesitorni

**Karkkilan vesitorni** on Karkkilan Nyhkälänharjulla sijaitseva vesitorni. Sen tilavuus on 500 m³, mikä on noin kolmasosa kaupungin vuorokautisesta vedenkulutuksesta. Vesitornissa on väestöhälytin.

## Lähteet
Hana Brady

**Hana Brady** (16. toukokuuta 1931 – 23. lokakuuta 1944) oli tšekinjuutalainen tyttö, joka kuoli holokaustin uhrina.

Brady joutui aluksi Theresienstadtiin. Sieltä hänet siirrettiin Auschwitziin, jossa hänet surmattiin välittömästi myrkkykaasulla. Myös Hanan veli George oli Auschwitzissa, mutta selvisi hengissä ja pääsi pakoon tammikuussa 1945. George Brady muutti vuonna 1951 Kanadaan, jossa hän kuoli vuonna 2019. Hanan ja Georgen molemmat vanhemmat kuolivat holokaustissa jo vuonna 1942.

Bradyn kohtalo tuli tunnetuksi vasta, kun hänen matkalaukkunsa päätyi tokiolaiseen holokaustimuseoon vuonna 2000 ja museonjohtaja Fumiko Ishioka alkoi ottaa selvää sen taustalla olevista tapahtumista. Kanadalainen Karen Levine kirjoitti sen jälkeen Bradysta menestyskirjan *[[Hanan matkalaukku]]*, joka on nyt käännetty monille kielille.

## Lähteet

## Aiheesta muualla
* BBC World Service: Auschwitz case study
Intiantikat

**Intiantikat** (*Chrysocolaptes*) on tikkojen heimoon kuuluva lintusuku.

## Intiantikkoihin (''Chrysocolaptes'') kuuluvia lajeja
* Intiantikka (*Chrysocolaptes festivus*)
* Punaselkätikka (*Chrysocolaptes lucidus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Derby-ottelu

**Derby** on urheilussa käytetty termi, jolla tarkoitetaan ottelua, jossa kohtaavat perinteikkäät vastustajajoukkueet ja joka herättää suurempaa mielenkiintoa kuin tavallinen sarjaottelu. 

Tavallisesti kohtaamiset ovat paikallisotteluita, joissa joukkueet ovat samasta kaupungista tai samalta alueelta. Joissakin tapauksissa taas kyseessä on kahden suurseuran kohtaaminen, kuten esimerkiksi Alankomaissa amsterdamilaisen Ajaxin ja rotterdamilaisen Feyenoordin välillä ("De Klassieker") tai Espanjassa Barcelonan ja Real Madridin välinen *[[El Clásico]]* ("klassikko") tai Ranskan PSG:n ja Olympique de Marseillen välinen "klassikko" ("Le Classique"). Useassa tapauksessa taustalla on myös seurojen taustojen välillä vallitsevia poliittisia tai uskonnollisia eriäväisyyksiä tai jopa vihamielisyyksiä, kuten Skotlannissa Glasgow'n paikallisottelussa katolilaisen Celticin ja protestanttisen Rangersin välillä. Monissa maissa paikallisottelut ratkaisevat "kaupungin herruuden", eivät niinkään joukkueiden sijoitukset sarjataulukossa. Suomessa aikoinaan HIFK:n ja Kiffenin välinen ottelu "klassikern" ("klassikko") pohjautui ajatukseen, että Helsinkiin ei mahdu kahta ruotsinkielistä seuraa. Helsingissä derbyjä ovat pelanneet pääsarjatasolla vuosikymmenien ajan myös HJK ja HIFK. Turussa taas TPS ja Inter ovat pelanneet lukuisia kertoja Turun herruudesta.

Suomalaisessa jääkiekossa derbyksi voidaan luokitella ”Satakunnan derby”, jossa kohtaavat Rauman Lukko ja Porin Ässät, Pohjoinen vs Etelä derby Kärppien ja HIFK:n välillä, Tampereen pääsarjajoukkueiden Ilveksen ja Tapparan välillä, Kaakon Derby Kaakkois-Suomen SaiPan ja KooKoon välillä sekä ”Savon derby” Kalevan Pallon ja Mikkelin Jukureiden välillä, Järvi-Suomen derby Jypin ja Kalpan välillä sekä Helsingin taannoiset Jokereiden ja HIFK:n ottelut. Hämeen alueella HPK ja Pelicans ottelevat "Hämeen Herruudesta".

Pesäpallossa Sotkamon Jymy ja Vimpelin Veto pelasivat miesten loppuottelussa seitsemän peräkkäistä vuotta 2011-2017. Ottelut saivat nimen "El Klassikko" ja niissä tunnettiin vahvaa derbyhenkeä.

## Esimerkkejä derby-otteluista
*El Clásico
*Manchesterin derby
*Old Firm
*Pohjois-Lontoon derby
*Superclásico

## Lähteet

## Aiheesta muualla
Yhdeksän kuukautta

**Yhdeksän kuukautta** (*Nine months*) on vuonna 1995 ensi-iltansa saanut yhdysvaltalainen komediaelokuva, jonka on ohjannut Chris Columbus.

## Tarina

Elokuva kertoo San Franciscossa asuvasta pariskunnasta, jonka mies pelkää ajatustakin isyydestä yli kaiken. Hänellä on yhdeksän kuukautta aikaa rohkaistua ja kasvaa suureen tehtäväänsä.

### Rooleissa

## Vastaanotto
Roger Ebertin mielestä kukaan katsoja tuskin tosissaan uskoo, että lapsensaantia stressaava mies kävelisi elokuvan lopulla ulos avioliitosta, ja niinpä elokuvan pääparin hahmot ovat olemassa vain tämän ennalta arvattavan juonen kuljettamiseksi. *Helsingin Sanomien* Mikael Fräntin mielestä *Yhdeksän kuukautta* on huono aikuiskomedia, jonka käsikirjoitus on kliseekokoelma eikä Columbus hallitse sofistikoidun komedian tyylilajia: ”Harvoin näkee näin teennäistä ja sievistelevää komediaa, joka vasta lopussa antaa muutaman kaavasta poikkeavan iskun ja hauskuuden.”

## Lähteet
* Leffatykki.com: Yhdeksän kuukautta
* Sub.fi
### Viitteet
Zoë Wanamaker

**Zoë Wanamaker** on (s. 13. toukokuuta 1949) on yhdysvaltalais-brittiläinen näyttelijä. Hän on näytellyt Royal Shakespeare Company -teatterissa sekä National Theatressa. Wanamaker on voittanut kaksi parhaan teatterinäyttelijän Olivier-palkintoa (1979 & 1998) ja ollut ehdolla yhteensä yhdeksän kertaa.

Wanamaker on esiintynyt muun muassa elokuvissa *[[Wilde (elokuva)|Wilde]]* (1997), *[[Harry Potter ja viisasten kivi (elokuva)|Harry Potter ja viisasten kivi]]* (2001) sekä *[[My Week with Marilyn]]*.

Televisiossa hän on näytellyt Tessa Piggottia sarjassa *[[Love Hurts]]* (1992–1994), Susan Harperia vuosina 2000–2011 tilannekomediasarjassa *[[Minun perheeni]]*,  Ariadne Oliveria vuosina 2005–2013 *[[Hercule Poirot (televisiosarja)|Hercule Poirot]]* -televisiosarjassa sekä Ruhtinatar Marieta vuonna 2015 draamasarjassa *[[Mr Selfridge]]*.

Hänen isänsä oli näyttelijä Sam Wanamaker.

## Aiheesta muualla
*